Izglītību ieguvis Hārvardas koledžā (Harvard College) un Hārvardas juridiskajā skolā (Harvard Law School). Pirms ievēlēšanas Masačūsetsas Pārstāvju palātā 1972. gadā B. Frenks darbojās politikā kā palīgs. 1980. gadā ticis ievēlēts ASV Pārstāvju palātā ar 52% balsu. Pēc tam ticis vairākkārt pārvēlēts. Laikā no 2007. līdz 2011. gadam B. Frenks bija Pārstāvju palātas Finanšu pakalpojumu komitejas vadītājs. 2011. gada 28. novembrī politiķis paziņoja, ka pēc 2013. gada beigs savu politisko karjeru Kongresā.

Rovans Sebastians Atkinsons (angļu: Rowan Sebastian Atkinson, dzimis 1955. gada 6. janvārī) ir britu komiķis, plašāk pazīstams kā Mistera Bīna lomas atveidotājs tāda paša nosaukuma komēdijseriālā (1990—1995) un Edmunds Melnā čūska (Edmund Blackadder) seriālā ""Melnā čūska"" (1983—1989). No 2016. attēlo titullomu TV detektīvseriālā ""Komisārs Megrē"".

Savu profesionālā spēlētāja karjeru Frolovs uzsāka 1998. gadā, kad aizvadīja vienu spēli Krievijas Superlīgas kluba Maskavas ""Spartak"" rindās. 2000. gada NHL draftā Frolovu izvēlējās Losandželosas ""Kings"" vienība, taču pats spēlētājs pievienojās Krievijas Augstākās līgas kluba Maskavas ""Krylia Sovetov"", kas jau nākamajā 2001.—02. sezonā bija atgriezusies Superlīgā.

Bursa (vēsturiskais nosaukums Prusa, grieķu: Προύσα, vēlāk Brusa) ir pilsēta Turcijas ziemeļrietumos un tā ir Bursas ila galvaspilsēta. 2007. gadā Bursas iedzīvotāju skaits sasniedza 2 562 828 un tādēļ tā ir ceturtā lielākā Turcijas pilsēta un viens no nozīmīgākajiem valsts industriālajiem un kultūras centriem.

a MOD b - atlikuma noteikšana, dalot skaitli veselās daļās, t.i. rezultātā parādās nevis veselais daļu skaits dalījumā, bet gan neizdalīto veselo skaits.

Šī balva nosaukta Minesotas ""North Stars"" bijušā spēlētāja Bila Mastertona vārdā, kurš nomira 1968. gada 15. janvārī hokeja spēles laikā. Savas karjeras laikā Mastertonam piemita visas īpašības, kurām būtu jāpiemīt, lai iegūtu šo balvu. Balva tiek pasniegta kopš 1967-68 sezonas.

Izņemot cilvēku, pieaugušai zobenzivij ir ļoti nedaudz ienaidnieku. Tie ir zobenvalis un ļoti ātrā haizivs — īsspuru mako, kuru reizēm var atrast mirušu un izžuvušu jūras krastā ar nolūzušu zobenzivs zobenu tās galvā. Protams, jaunās zobenzivis medī daudzas plēsīgās zivis.

Kārlis Miķelsons 1977. gadā pabeidza Rīgas 20. vidusskolu. Pēc tam studēja Latvijas Lauksaimniecības akadēmijā, kur ieguva augstāko tehnisko izglītību.

Bergmanis dzimis 1772. gada 28. (17.) novembrī Āraišu draudzes luterāņu mācītāja Gustava fon Bergmaņa un viņa sievas Beātas Elizabetes, dzim. Mederes ģimenē. Studēja filozofiju un teoloģiju Leipcigas un Jēnas universitātēs (1791—1795). No 1798. gada strādāja par mājskolotāju Maskavā, pētīja kalmiku valodu un paražas Kalmikijā (1802-1803).

Ganimēdu atklāja Galileo Galilejs 1610. gadā ar pasaulē pirmo teleskopu. Uz pavadoņa pirmatklājēja statusu pretendēja arī vācu astronoms Simons Mariuss, kurš novēroja pavadoni 1609. gadā, taču pētījumu rezultātus nebija publicējis. Bet vēl ilgi pirms tam Ganimēds tika novērots jau senajā Ēģiptē un senajā Babilonā.